|  |
| --- |
| **Т Е Х Н И Ч Е С К А С П Е Ц И Ф И К А Ц И Я** |
| **ОБЕКТ: „Експертни услуги за оценка на съответствието на финансираните с общински бюджет дейности със законодателството в областта на държавните помощи ”**  Възложител на настоящата обществена поръчка, възлагана по реда на Закона за обществените поръчки (ЗОП) е Кметът на Община Русе, с адрес: гр. Русе 7000, площад "Свобода" № 6.  Възложителят финансира дейностите със средства от бюджета на Община Русе.  В настоящата обществена поръчка не се предвиждат обособени позиции.  Настоящата техническа спецификация за определяне на характеристиките и функционалните изисквания за изпълнение на предмета на обществената поръчка се разработи на основание чл. 48-52 от Закона за обществените поръчки.  **А). Цели на обществената поръчка и очаквани резултати от изпълнението ѝ**.  Чрез възлагане на услугите по осигуряване на съвместимост с правилата за държавните помощи, Община Русе цели да постигне най-малко следното:   * Постигане на съответствие с изискванията на приложимото национално законодателство, както и това на ЕС в областта на държавните помощи; * Подобряване на вътрешния ред и организацията за изпълнение на задълженията като администратор на държавни помощи; * Повишен административен капацитет в областта на държавните помощи.   **Конкретните резултати**, които Възложителят очаква да получи от изпълнението на услугата и сроковете за тяхното изпълнение са:   1. **Анализ на дейностите, финансирани с общински бюджет (с изключение на Програма Спорт и Програма Култура), както и дейността на Община Русе осъществявана в изпълнение на подзаконови нормативни актове, приети от Общински съвет Русе, включващ:**  * оценка и мотивирано становище за липса или наличие на държавна помощ, в т. ч. и приложимия режим; * условия и изисквания за липса на държавна помощ или за осигуряване на съвместимост на държавната помощ с общия пазар;   **2) Разработени контролни процедури и контролни листа за проверка на изискванията за липса и/или условията за съвместимост на държавната помощ в СФУК и Вътрешни правила (при идентифицирана необходимост);**  **3) Проведено финално обучение на минимум 10 служители от Община Русе във връзка с прилагане на правилата в областта на държавните помощи при съставянето и изпълнението на общинския бюджет;**  Съгласно чл. 21, ал. 2 от Закона за публичните финанси ръководителите на бюджетни организации са отговорни за извършването на оценка за съответствие със законодателството в областта на държавните помощи в случаите, когато се отпускат средства за сметка на съответните бюджети в полза на лица - небюджетни организации, **включително за:**  1. разходи, субсидии и възмездно финансиране, в т.ч. при преференциални условия;  2. гаранции, капиталови трансфери и пропуснати приходи и ползи, както и за други форми на подпомагане.  Оценката се извършва преди отпускането на средствата и в случаите, когато лицата - небюджетни организации:  1. се освобождават частично от плащания към бюджета под каквато и да е форма;  2. получават или предоставят права, активи или услуги при условия, различни от пазарните, в т. ч. отдаване под наем и продажба на движими и недвижими вещи общинска собственост;  3. получават селективни преференции и облекчения.  Оценката във връзка с прилагането на режима по държавни помощи се извършва съгласно Указания за извършване на оценка за съответствие със законодателството по държавни помощи на Министъра на финансите ДПРС №1/04.02.2015 г. (<http://www.minfin.bg/bg/390>), съгласно които оценката придружава акта, с който средствата се предоставят.  При отпускане на държавна помощ община Русе в качеството си на администратор, както и на получател на помощ следва да спазва Закона за държавните помощи в сила от 24.10.2017 г.  Предвид гореизложеното и поради липса на практически опит в община Русе, се налага привличане на външна експертна помощ за извършването на анализ на предвидени за финансиране с общински бюджет дейности и разработване на контролни процедури и контролни листа за проверка на изискванията за липса и/или условията за съвместимост на държавната помощ в СФУК и Вътрешни правила (при идентифицирана необходимост).  **Срокът за предаване на конкретните продукти:**  1) Доклад за извършения анализ на дейностите, финансирани с бюджет (по резултат 1): срок до 6 месеца от влизане в сила на договора.  2) Предложенията за текстове за включване в процедурния наръчник, вкл. образци на контролни листове (по резултат 2): срок до 7 месеца от влизане в сила на договора.  3) Организиране на финално обучение на минимум 10 служители от администрацията на Възложителя, относно прилагането на законодателството в областта на държавните помощи: срок до 8 месеца от влизане в сила на договора.  **Б). Дейности**  Експертната помощ обхваща следните дейности:   * Извършване на анализ на дейностите, финансирани с общински бюджет, включително предвидени облекчения и/или освобождаване от плащане или безвъзмездно предоставяне; Идентифициране на условия и изисквания за въвеждане на допълнителни условия, така че отпускането на средства да не представлява държавна помощ и/или условия за приложимите режими на съвместима държавна помощ; * Преглед на системата за финансово управление и контрол и наръчника за вътрешни правила на общината и изготвяне на контролни процедури и контролни листове за проверка на изискванията за липса и/или условията за съвместимост на държавната помощ при планирането, съставянето и изпълнението на бюджета; * Организиране на финално обучение на минимум 10 служители от администрацията на Възложителя, относно прилагането на законодателството в областта на държавните помощи.   Изпълнителят на обществената поръчка трябва да извърши анализ на дейностите, предвидени за финансиране с общински бюджет, попадащи в приложното поле на чл. 21, ал. 2 от ЗПФ, на база на информация за условията на предоставяне на средствата, предоставена му от Възложителя чрез Приемо-предавателен протокол след провеждане на встъпителна среща за стартиране на договора. На база на анализа трябва да се представи мотивирано заключение за дейностите, при които предоставянето на средства не представлява държавна помощ. В случай, че липсата на държавна помощ или нейната съвместимост с общия пазар е обвързана с наличието на определени условия, те трябва да бъдат идентифицирани и формулирани като изисквания към акта за отпускане на средства.  Изпълнителят трябва да извърши преглед на съществуващите процедури в СФУК /вътрешни правила/, както и на предоставените от Възложителя Наредби и Решения на Общински съвет – Русе и при необходимост – да разработи контролни процедури, които да гарантират, че община Русе е въвела и поддържа адекватен и ефективен контрол за спазване на правилата за държавните помощи на всеки етап от разходването на публични средства. Предложените контролни процедури трябва да посочват отговорните лица, сроковете, източниците на информация, документите, които трябва да бъдат приложени, както и необходимия обем и вид проверки.  Обучението трябва да съдържа теоретична и практическа част с възможност за обсъждане на казуси. Преди провеждането на обучението Изпълнителят следва да представи примерна програма за одобрение от страна на Възложителя.  **В). Отчитане и приемане на работата**  Продуктите, създадени в изпълнение на настоящия договор се предават с приемо-предавателен протокол. Възложителят има срок 10 дни за коментари и бележки по предадените проекти. Коригираните версии на докладите, след обсъждане и при необходимост, трябва да бъдат предадени от Изпълнителя в срок от 15 дни след получаване на коментарите, но в рамките на определения краен срок за приключване изпълнението на договора.  Одобреният и приет с приемо-предавателен протокол, подписан от Възложителя, доклад от анализа – Резултат 1 е основание за първо междинното плащане в размер на 40% от стойността на договора с избрания Изпълнител.  Одобрените и приети с приемо-предавателен протокол, подписан от Възложителя, разработени предложения за текстове за включване в процедурния наръчник, вкл. образци на контролни листове – Резултат 2, са основание за второ междинното плащане в размер на 40% от стойността на договора с избрания Изпълнител.  Окончателното плащане по договора – останалите проценти, след приспадане на стойността на извършените междинни плащания, се извършва въз основа на проведено финално обучение на минимум 10 служители от Община Русе във връзка с прилагане на правилата в областта на държавните помощи при съставянето и изпълнението на общинския бюджет, провеждането на което е прието с приемо-предавателен протокол, подписан от Възложителя.  Изискванията по техническите спецификации се считат за задължителни минимални изисквания към офертите. Неспазването им води до отстраняване на участника от процедурата. За всеки конкретно посочен в настоящите технически спецификации стандарт, спецификация, техническа оценка, техническо одобрение или технически еталон, ВЪЗЛОЖИТЕЛЯТ приема и еквивалентно/и такива.  За всеки посочен в настоящите технически спецификации конкретен модел, източник или специфичен процес, който характеризира продуктите или услугите, предлагани от конкретен потенциален изпълнител, търговска марка, патент, тип или конкретен произход, или производство, ВЪЗЛОЖИТЕЛЯТ приема и еквивалентно/и такива.  Съдържанието на Техническата спецификация се прилага като приложение към договора с определения изпълнител в поръчката и представлява неразделна част от него. |